Un om de știință rus, acuzat că a transmis Chinei informaţii tehnologice secrete.
Un cercetător rus este acuzat că ar fi dat informații secrete Chinei. Totul s-ar fi întâmplat când s-a pensionat și s-a mutat în China. Omul de știință se află în arest preventiv.
Un om de știință rus a fost arestat în sudul Siberiei sub suspiciunea că a transmis secrete tehnologice Chinei, a informat joi site-ul MBKh Media.Ofițerii FSB din Moscova ar fi percheziționat apartamentul lui Alexander Lukanin, în vârstă de 64 de ani, în orașul Tomsk, la 3.500 de kilometri Est de capitala Rusiei.Lukanin este în prezent în arest preventiv, a declarat prietenul său Nikolai Krivopalov pentru MBKh Media."Din câte înțelegem, Lukanin este acuzat de trădare, ceva de genul, că a transferat unele informații tehnologice secrete către chinezi", spune prietenul cercetătorului.După ce s-a pensionat, Lukanin s-a mutat în China unde lucra în domeniul ingineriei la Universitatea Shenyang, spun apropiații lui.Lukanin este ultimul academician rus în vârstă care a fost acuzat sau condamnat pentru că a cooperat cu state străine în ultimii ani. Criticii au respins acuzațiile ca manifestări paranoice ale statului rus.